**Likumprojekta "Grozījums Oficiālo publikāciju un tiesiskās informācijas likumā" sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta 2016. gada 16. augusta sēdes protokola Nr. 40 43. § 5. punkts.  |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Oficiālo publikāciju un tiesiskās informācijas likuma pārejas noteikumu 3. punkts šobrīd paredz, ka Ministru kabinetam līdz 2017. gada 1. janvārim jāizveido valsts aģentūra "Latvijas Vēstnesis" (turpmāk – Aģentūra), bet līdz Aģentūras izveidošanai tās uzdevumu izpildi nodrošina valsts sabiedrība ar ierobežotu atbildību "Latvijas Vēstnesis" (turpmāk – Kapitālsabiedrība). Sākotnēji bija paredzēts, ka Aģentūru izveidos 2016. gada 1. janvārī. Tomēr Ministru kabineta 2015. gada 8. septembra sēdē tika pieņemts lēmums atlikt Kapitālsabiedrības pārveidi par Aģentūru līdz 2017. gadam (prot. Nr. 45 90. § 1. punkts), vienlaikus nosakot, ka jautājumu par valsts budžeta līdzekļu piešķiršanu Aģentūras darbības nodrošināšanai 2017. gadam un turpmākajiem gadiem skatīs Ministru kabinetā valsts budžeta likumprojekta 2017. gadam un vidēja termiņa budžeta ietvara likumprojekta sagatavošanas un izskatīšanas procesā kopā ar visu ministriju un citu centrālo valsts iestāžu jauno politikas iniciatīvu pieprasījumiem atbilstoši valsts budžeta finansiālajām iespējām (prot. Nr. 45 90. § 6. punkts).Saskaņā ar likumprojekta "Par vidēja termiņa budžeta ietvaru 2017., 2018. un 2019. gadam" un likumprojekta "Par valsts budžetu 2017. gadam" sagatavošanas grafiku Tieslietu ministrija sagatavoja un iesniedza Finanšu ministrijā jaunās politikas iniciatīvas pieteikumu, kurā paredzēts finansējums Aģentūras funkcijas "Tiesiskā informācija" nodrošināšanai 358 697 *euro* apmērā, sākot no 2018. gada, kā arī funkcijas "Tiesību aktu konsolidācija" nodrošināšanai 256 645 *euro* apmērā, sākot no 2019. gada, un funkcijas "Oficiālā publikācija" nodrošināšanai 685 164 *euro* apmērā, sākot no 2020. gada, tādejādi pakāpeniski nodrošinot valsts budžeta finansējumu visām Aģentūras funkcijām 1 300 506 *euro* apmērā 2020. gadā un turpmākajos gados.Ņemot vērā tieslietu nozares neatliekamās prioritātes, Tieslietu ministrija, nosūtot pieteikumus jaunajām politikas iniciatīvām vidējam termiņam, finansējumu valsts aģentūras "Latvijas Vēstnesis" funkciju nodrošināšanai ir pieprasījusi ar 19. kārtas numuru, savukārt atbilstoši Ministru kabineta 2016. gada 31. maija sēdes protokola Nr. 26 39. § 22. punktam Finanšu ministrijai un Pārresoru koordinācijas centram noteikts vērtēt līdz piecām augstākajām prioritātēm no ministriju un citu centrālo valsts iestāžu iesniegtā jauno politikas iniciatīvu un citu prioritāro pasākumu saraksta. Ņemot vērā ierobežoto fiskālo telpu un valsts budžeta finansiālās iespējas, nav iespējams prognozēt, ar kuru gadu būs iespējams piešķirt valsts budžeta finansējumu Aģentūras funkciju nodrošināšanai.Ministru kabinets, izskatot Tieslietu ministrijas sagatavoto Ministru kabineta rīkojuma projektu „Grozījums Ministru kabineta 2015. gada 24. septembra rīkojumā Nr. 575 "Par valsts sabiedrības ar ierobežotu atbildību "Latvijas Vēstnesis" pārveides par valsts aģentūru "Latvijas Vēstnesis" uzsākšanu"", 2016. gada 16. septembra sēdē pieņēma lēmumu atlikt Kapitālsabiedrības pārveidi par Aģentūru līdz turpmākam Ministru kabineta lēmumam, nekonkretizējot pārveides termiņu, jo 2017. un 2018. gadā Aģentūras darbības nodrošināšanai nepieciešamo finansējumu no valsts budžeta nav iespējams piešķirt.Ievērojot minēto, Tieslietu ministrija sagatavoja šo likumprojektu, kura mērķis ir paredzēt, ka Ministru kabinets izveido Aģentūru, kā arī nosaka tās izveidošanas termiņu, tādējādi ļaujot Ministru kabinetam pašam lemt par Aģentūras izveides termiņu. |
| 3. | Projekta izstrādē iesaistītās institūcijas | Tieslietu ministrija. |
| 4. | Cita informācija | Oficiālo publikāciju nodrošināšanai, tiesību aktu sistematizācijai un sistematizētu tiesību aktu bezmaksas pieejamībai, kā arī tiesiskās informācijas nodrošināšanai papildus nepieciešams finansējums 1 300 506 *euro* apmērā.Detalizēts aprēķins pievienots Informatīvā ziņojuma par oficiālās publikācijas un tiesiskās informācijas finansiālo nodrošinājumu pielikumā, kas izskatīts Ministru kabineta 2014. gada 1. aprīļa sēdē (prot. Nr. 19 44. § 2. punkts).Papildus nepieciešamais finansējums tiesiskās informācijas nodrošināšanai:

|  |  |  |
| --- | --- | --- |
| EKK | Klasifikācijas koda nosaukums | Summa *euro* |
| 17000 - 21700 | RESURSI IZDEVUMU SEGŠANAI | 120 405 |
|  21300 |  Ieņēmumi no budžeta iestāžu sniegtajiem maksas pakalpojumiem un citi pašu ieņēmumi | 120 405 |
| 1000-9000 | IZDEVUMI - KOPĀ | 479 102 |
| 1000-4000 | Uzturēšanas izdevumi | 468 674 |
| 1000-2000 | Kārtējie izdevumi | 468 674 |
| 1000 | Atlīdzība | 301 350 |
| 1100 | Atalgojums | 238 976 |
| 2000 | Preces un pakalpojumi | 167 324 |
|  5000 | Kapitālie izdevumi | 10 428 |
| Nepieciešamais papildu finansējums | 358 697 |

Papildus nepieciešamais finansējums tiesību aktu konsolidācijas nodrošināšanai:

|  |  |  |
| --- | --- | --- |
| EKK | Klasifikācijas koda nosaukums | Summa *euro* |
| 1000-9000 | IZDEVUMI - KOPĀ | 256 645 |
| 1000-4000 | Uzturēšanas izdevumi | 222 061 |
| 1000-2000 | Kārtējie izdevumi | 222 061 |
| 1000 | Atlīdzība | 134 580 |
| 1100 | Atalgojums | 106 872 |
| 2000 | Preces un pakalpojumi | 87 481 |
|  5000 | Kapitālie izdevumi | 34 584 |
| Nepieciešamais papildu finansējums | 256 645 |

Papildus nepieciešamais finansējums oficiālās publikācijas nodrošināšanai:

|  |  |  |
| --- | --- | --- |
| EKK | Klasifikācijas koda nosaukums | Summa *euro* |
| 17000 - 21700 | RESURSI IZDEVUMU SEGŠANAI | 762 400 |
|  21300 |  Ieņēmumi no budžeta iestāžu sniegtajiem maksas pakalpojumiem un citi pašu ieņēmumi | 762 400 |
| 1000-9000 | IZDEVUMI - KOPĀ | 1 447 564 |
| 1000-4000 | Uzturēšanas izdevumi | 1 305 041 |
| 1000-2000 | Kārtējie izdevumi | 1 305 041 |
| 1000 | Atlīdzība | 879 138 |
| 1100 | Atalgojums | 685 976 |
| 2000 | Preces un pakalpojumi | 425 903 |
|  5000 | Kapitālie izdevumi | 142 523 |
| Nepieciešamais papildu finansējums | 685 164 |

95 % Kapitālsabiedrības ieņēmumu veido ieņēmumi no maksas par oficiālo paziņojumu publikācijām. Saskaņā ar Kapitālsabiedrības valdes sniegto informāciju pēdējo četru gadu laikā ir samazinājušies ieņēmumi no maksas par oficiālo paziņojumu publikācijām, kas galvenokārt saistīts ar iesniedzēju apmaksāto oficiālo paziņojumu skaita samazinājumu un maksas par oficiālo paziņojumu publicēšanu samazinājumu vidēji par 30 %, stājoties spēkā Ministru kabineta 2013. gada 29. janvāra noteikumiem Nr. 65 "Oficiālo publikāciju noteikumi". Paralēli iesniedzēju apmaksāto oficiālo paziņojumu skaita samazinājumam pēdējo triju gadu laikā ievērojami pieaudzis normatīvi noteikto bez maksas publicējamo oficiālo paziņojumu skaits, tādējādi saglabājot kopējo darba apjomu nemainīgu. Kapitālsabiedrības dalībnieku 2016. gada 20. janvāra sapulcē tās valde informēja, ka, turpinoties ieņēmumu no maksas par oficiālo paziņojumu publikācijām samazinājumam, pastāv iespēja, ka Kapitālsabiedrība strādās ar zaudējumiem un savu funkciju īstenošanai tai nāksies izmantot uzkrātās naudas rezerves. Kapitālsabiedrības rezerves fonda atlikums uz 2015. gada 31. decembri bija 1 620 867 *euro*. Šīs rezerves ir pietiekamas, lai nodrošinātu Kapitālsabiedrības funkciju izpildi vienu gadu, ja realizējas maksimālie riski, ka ieņēmumi no oficiālo paziņojumu publicēšanas samazinās līdz 0 un netiek saņemts valsts budžeta finansējums. Mērenāka ieņēmumu no oficiālajām publikācijām samazinājuma gadījumā uzkrātās naudas rezerves varētu segt funkciju īstenošanas izmaksas vidējā termiņā.Ņemot vērā minēto, Tieslietu ministrija informē, ka valsts budžeta līdzekļu nepiešķiršanas gadījumā, turpinoties Kapitālsabiedrības ieņēmumu no maksas par oficiālo paziņojumu publikācijām samazinājumam un iestājoties Oficiālo publikāciju un tiesiskās informācijas likumā noteikto funkciju nepietiekama finansējuma riskam, Kapitālsabiedrībai likumā noteikto funkciju īstenošanai var nākties izmantot uzkrātās naudas rezerves. Tomēr Tieslietu ministrijas ieskatā sākotnēji nepieciešams veikt Kapitālsabiedrības izdevumu samazināšanas iespēju izvērtējumu ārējā auditā. Lēmuma par iespējamu Kapitālsabiedrības rezerves fondā uzkrāto naudas līdzekļu izmantošanu pieņemšanas priekšnoteikums ir situācija, kad normatīvajos aktos tiek veiktas izmaiņas, kas būtiski ietekmē Kapitālsabiedrības ieņēmumus. |
|   |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| Likumprojekts šo jomu neskar. |
|  |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Likumprojekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Likumprojekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Likumprojekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| Likumprojekts šo jomu neskar. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| Likumprojekts šo jomu neskar. |

Iesniedzējs:

tieslietu ministrs Dzintars Rasnačs

31.08.2016. 15.00

1127

I.Brazauska

67036933, ilze.brazauska@tm.gov.lv